Fostul adjunct al Laurei Codruța Kovesi la Parchetul general, procurorul Gabriela Scutea, s-a înscris in cursă pentru șefia DNA

Fostul adjunct al Laurei Codruța Kovesi la Parchetul general, procurorul Gabriela Scutea, s-a înscris in cursă pentru șefia DNA, a confirmat pentru G4media ministrul Justiției Tudorel Toader.

UPDATE ”In acest moment sunt 4 candidati pentru functia de procuror sef DNA si 14 candidati pentru functia de judecator la TUE !

La orele 16.30, pe pagina MJ, vom afisa listele de candidati pentru cele doua functii !”, a scris ministrul justiției, Tudorel Toader, pe Facebook. Cei patru sunt Paula Tănase, de la Parchetul de pe lângă Curtea de Apel Galați,procurorul militar Nicolae Lupulescu, respins anul trecut la șefia DIICOT, cei doi fiind anunțati oficial. Al treilea este, potrivit surselor G4Media.ro, procurorul Andrei Bodean, cel care i-a trimis în judecată pe Nicușor Constantinescu și Radu Mazăre, iar cel de-al patrulea candidat, Gabriela Scutea.

Scutea a fost și secretar de stat în Ministerul Justiției în perioada OUG 13. Ea a salvat situația în fața unui dezastru, întrucât l-a convins pe ministrul Florin Iordache să accepte un termen de 10 zile pentru intrarea în vigoare a ordonanței care impunea un prag la abuzul în serviciu și îl salva pe Liviu Dragnea de dosarul angajărilor fictive.

În termenul de 10 zile au izbucnit proteste masive care au determinat Guvernul Grindeanu să emită o nouă OUG de anulare a celebrei OUG 13

Vezi aici CV-ul Gabrielei Scutea

Potrivit newsbv.ro, Gabriela Scutea și-a început activitatea ca procuror în anul 1995 la Parchetul de pe lângă Judecătoria Brașov, iar din anul 2003 se observă în CV-ul său o ascensiune rapidă până la funcția de adjunctă a Codruței Kovesi. Cele mai importante funcții deținute au fost: prim-procuror adjunct al Parchetului de pe lângă Judecătoria Brașov, prim-procuror adjunct al Parchetului de pe lângă Tribunalul Brașov, prim-procuror al Parchetului de pe lângă Tribunalul Brașov.

Între 2013 și 2016, Gabriela Scutea a fost înalt reprezentant al Ministerului Justiției la Comisia Europeană.

(Foto: Newsbv.ro)